CELEX: 62017TN0560
Language: da
Date: 2017-08-16 00:00:00
Title: Sag T-560/17: Sag anlagt den 16. august 2017 — Fortischem mod Parlamentet og Rådet

30.10.2017   
            
            
               DA
            
            
               Den Europæiske Unions Tidende
            
            
               C 369/30
            
         Sag anlagt den 16. august 2017 — Fortischem mod Parlamentet og Rådet
   (Sag T-560/17)
   (2017/C 369/42)
   Processprog: engelsk
   
      Parter
   
   
      Sagsøger: Fortischem a.s. (Nováky, Slovakiet) (ved advokaterne C. Arhold, P. Hodál og M. Staroň)
   
      Sagsøgt: Europa-Parlamentet og Rådet for Den Europæiske Union
   
      Sagsøgerens påstande
   
   
               —
            
            
               Litra d), i bilag III, del I, til Europa-Parlamentets og Rådets forordning (EU) 2017/852 af 17. maj 2017 om kviksølv og om ophævelse af forordning (EF) nr. 1102/2008 (1), annulleres.
            
         
               —
            
            
               Europa-Parlamentet og Rådet tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat tre anbringender.
   
               1.
            
            
               Med det første anbringende gøres gældende, at den anfægtede bestemmelse skal annulleres, fordi den tilsidesætter princippet om den berettigede forventning ved at fratage operatørerne af anlægget for kviksølvcelleproduktion deres mulighed for at modtage en forlængelse for at have handlet i overensstemmelse med den bedste tilgængelige teknik, såfremt betingelserne i henhold til Europa-Parlamentets og Rådets direktiv 2010/75/EU af 24. november 2010 om industrielle emissioner (integreret forebyggelse og bekæmpelse af forurening) overholdes.
            
         
               2.
            
            
               Med det andet anbringende gøres gældende, at den anfægtede bestemmelse skal annulleres, fordi den tilsidesætter proportionalitetsprincippet ved (i) at fastsætte en fast udfasningsfrist for kviksølvcelleproduktionen i god tid inden den frist, der følger af de gældende internationale regler om kviksølv, uden i det mindste at gøre det muligt at tildele forlængelser/undtagelser i konkrete tilfælde, (ii) at fremme lovgivning, der ikke skaber nogen væsentlige miljøfordele for den brede offentlighed, men på samme tid skaber væsentlige ulemper for virksomhedsoperatører, og (iii) at ignorere den eksisterende lovgivning, som allerede fastsætter klare regler for udfasning og forlængelser/undtagelser, og idet den ikke i sig selv fastsætter klausuler om tilfælde, hvor der foreligger en urimelig byrde.
            
         
               3.
            
            
               Med det tredje anbringende gøres gældende, at den anfægtede bestemmelse skal annulleres, fordi den vil lede til tab for sagsøgerens virksomhedsaktiviteter, som er ensbetydende med en tilsidesættelse af ejendomsretten i henhold til Den Europæiske Unions charter om grundlæggende rettigheder, hvilket er uforholdsmæssigt i forhold til formålene med den anfægtede bestemmelse, som kan opnås gennem mindre restriktive foranstaltninger.
            
         
      (1)  Europa-Parlamentets og Rådets forordning (EU) 2017/852 af 17.5.2017 om kviksølv og om ophævelse af forordning (EF) nr. 1102/2008 (EUT 2017, L 137, s. 1)